Piui de Domas

Piui de Domas (, ) – Prancūzijos departamentas šalies centro pietryčiuose, Overnės-Ronos-Alpių regione, pavadintas pagal to paties pavadinimo kalną. Administracinis centras – Klermonas-Feranas.

Departamentą sudaro 5 apskritys, 31 kantonas, 42 municipaliniai susivienijimai ir 464 komunos. Plotas – 7 970 km².

 Istorija 
Įsteigtas pagal Didžiosios Prancūzijos revoliucijos 1789 m. gruodžio 22 d. įstatymą nuo 1790 m. kovo 4 d. kartu su kitais 82 departamentais Langedoko Overno provincijoje. Iš pradžių vadinosi Montdoru (Mont – d’Or) – Aukso kalnu, bet Klermon Ferano deputatas Goltjė de Bioza, bijodamas, kad departamentas su tokiu pavadinimu negaus jokio finansavimo, pasiūlė pakeisti pavadinimą.

 Geografija 

Piui de Domo departamentas ribojasi su Luaros, Aljė, Aukštutinės Luaros, Korezo, Kantalio, bei Krezo departamentais.

 Pagrindiniai miestai 

 Klermonas-Feranas (Clermont-Ferrand) – 137 140 gyventojų (1999 m.)
 Amberas (Ambert) – 7 310 gyventojų
 Isuaras (Issoire) – 13 373 gyventojai
 Riomas (Riom) – 18 548 gyventojai
 Tjė (Thiers) – 13 338 gyventojai

 Klimatas 

Klimatas griežtai kontinentinis su nedidele Atlanto įtaka.

 Ekonomika 

 Turizmas 

Turistus traukia kalnai, bet ir be jų departamente yra įdomių vietų:
 Usonas, kur tremtyje gyveno karalienė Margo
 250 bažnyčių, iš jų Klermon Ferano Dievo motinos katedra pripažinta UNESCO pasaulio paveldu.
 Šazerono, Murolo, Turnoelio ir kitos viduramžių pilys
 Ambero popieriaus muziejus

 Politika 

Departamentą Prancūzijos senate atstovauja Mišelis Andrė, Mišelis Šarasas ir Žanas Markas Žijaras, Atstovų rūmuose – 6 deputatai. Generalinę tarybą sudaro 61 narys, kurių po pusę renkami kas trejus metus šešerių metų kadencijai.

 Apskritys 

ApskritisGyventojųPlotas km²KantonųSavivaldybiųAmberas28 0141188855Isuaras57 54918209116Klermon Feranas352 752179625119Riomas109 659230013137Tjė56 292866643

 Prefektai 

 2004 m. – Jean-Michel Bérard
 2006 m. – Pierre Mongin

 Nuorodos 
 Prancūzijos regionai ir departamentai
 Prefektūra 
 Generalinė taryba
 Ekonomikos komitetas 


Kategorija:Prancūzijos departamentai